এসময় তিনি প্রতিষ্ঠানটির প্রধান মসজিদ জামে বায়তুল কারীমে ইশা’র নামাযের ইমামতী করে জামাতে শরীক হওয়া মাদ্রাসার ছাত্র-শিক্ষক ও মুসল্লীদের উদ্দেশ্যে বক্তব্য রাখেন এবং বুখারী শরীফের দরসদান করেন। এরপর হাটহাজারী মাদ্রাসার মহাপরিচালক ও হেফাজত আমীর শায়খুল ইসলাম আল্লামা শাহ আহমদ শফির সাথে সাক্ষাত করেন এবং নৈশভোজে মিলিত হন। এ সময় জামিয়া দারুল উলূম হাটহাজারী মাদ্রাসার পক্ষ থেকে হেফাজত আমীর মসজিদুল আক্বসার খতীব শায়খ আব্বাসীকে ইসলামের প্রচার-প্রসার ও ইলমে হাদীসের উপর অবদান রাখার জন্যে বিশেষ সম্মানসূচক ডিগ্রী প্রদান করে সনদপত্র দেওয়া হয় এবং প্রতিষ্ঠানের নিয়ম অনুযায়ী পাগড়ী পরিয়ে দেন।